Езеро Очага

Езерото Очага е вештачко езеро на територијата на општина Лазаревац, во околината на Лазаревац, шеесет километри од Белград, од десната страна на Ибарската магистрала. Се наоѓа во рамки на Спортско-рекреативниот центар „Колубара“  и настанало со уредување на површинска девастација на Рударскиот базен за лигнит „Колубара“. Постојат Нова и Стара Очага.

 Нова Очага 
Езерото е направено за капење и има бетонско дно. Длабочината му е 6 метри и има капацитет од околу 6.000 капачи дневно.Еколошки билтен: Језеро Очага. pp. 40, април-јун 2012 , Посетено на 4. 1. 2013. Во едниот дел се наоѓа уредена плажа со каменчиња. Се снабдува со изворска вода, која секојдневно се филтрира и контролира.

Езерото го краси вештачки гејзер за чија изградба поради променливото ниво на водата се применети атипични решенија. Постојат две олимписки скокалници на по три нивоа и воден тобоган со базен.Андроид водич: Језеро Очага, Језера и водопади, Крагујевац , Посетено на 4. 1. 2013. Во езерото може да се игра ватерполо и кошарка во вода. Во близина се направени и терени за одбојка на песок и мал фудбална трева. За деца постои посебно игралиште направено од природни материјали.

Околу целото езеро има патека за прошетка, уредени зелени површини, големи дабови, околу кои се засадени цветни саксии. Поставени се клупи со маси, како и ресторан, чија градина излегува на брегот на езерото. Пред езерото има одличен паркинг за сите посетители.

Целиот комплекс е осветлен . На платото покрај езерото се одржуваат културни манифестации: концерти, забави, натпревари и сл., поради што езерото станало еден од центрите на јавниот живот на Лазаречанити. Езерото е особено посетено во летните месеци.

Иако има риби, од најмали, до капитални примероци на тревни крап, риболовот не е возможен, бидејќи рибите служат за воспоставување рамнотежа на екосистемот. Риболов е дозволен само од другата страна на оградата, во езерото Стара Очага.Београдски излети: Језеро Очага, 29. април 20012 , Посетено на 4. 1. 2013.

 Стара Очага 
Езерото Стара Очага се наоѓа во продолжение, северно од Нова Очага. Долго е 800 метри а широко околу 40 метри и има форма на канал. Наоколу се направени банкини, брегот е исчистен, а езерото е исчистено од кал и гранки, така што е исклучително чисто. Вештачки било порибено со крап и амур, а во него живеат и голем број на примероци на бела риба како што се карас, деверика, бодорка. Во околината живеат штркови и чапји.

Езерото е погодно за риболов. Годишната риболовна дозвола може да се набави во просториите на Риболовното друштво „Колубара“ во центарот на Лазаревац, а дневната дозвола може да се купи на самото езеро.

 Поврзано 

 Список на езера во Србија

 Наводи 


 Литература 

 Мала енциклопедија Просвета (3 изд.). Београд: Просвета. 1985. ISBN 978-86-07-00001-2. 


Категорија:Вештачки езера
Категорија:Езера во Србија